पाएं अपने शहर की ताज़ा ख़बरें और फ्री ई-पेपरडाउनलोड करें
शहर के नौरंग चौक में मंगलवार को एक ऑल्टो कार आकर्षण का केंद्र बनी रही। ऑल्टो में ढेर सारे तरबूज देख लोग बरबस ही उसकी ओर खींचे चले आए। तरबूज की कीमत भी बाजार से कम 10 रुपए पीस मिलने की वजह से लोग खुद को रोक नहीं पाए और देखते ही देखते सारे तरबूज बिक गए। दरअसल, किसान प्रमोद प्रसाद की खेत में लाॅकडाउन की वजह से जब व्यापारी नहीं आए तो उन्होंने अपनी कार को ही दुकान बना दिया और तरबूज को बेचने शहर आ गए।
सदर प्रखंड अंतर्गत मोंगर गांव निवासी किसान प्रमोद प्रसाद ने बताया कि लॉकडाउन के कारण व्यापारियों के खेत पर नहीं आने से तरबूज की बिक्री नहीं हो पा रही थी। ज्यादा दिन रुकने पर वो खराब हो सकते थे।
ऐसे में खुद ही शहर आकर तरबूज बेचने की योजना बनाई। इसके लिए अपने कार के पीछे सारे तरबूज को लोड कर लिया। आम दिनों में 15-20 प्रति किलो बिकने वाला तरबूज किसान दस रुपया प्रति पीस बेचने पर मजबूर हो गया। इधर, 10 रुपए पीस तरबूज बिकते देख लोग उसे खरीदने के लिए उमड़ पड़े। देखते ही देखते तरबूज से भरा ऑल्टो कार खाली हो गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn